
R E F E R A T   D E  A P R O B A R E
[bookmark: _Hlk213148743]privind aprobarea plății, în avans, a decontului de subvenție pentru acoperirea diferenței dintre prețul de producere, transport, distribuție și furnizare a 
energiei termice livrată populației și prețul local al energiei termice
 facturată populației pentru lunile noiembrie și decembrie 2025



	În situaţia în care autorităţile administraţiei publice locale aprobă preţuri locale ale energiei termice facturată populaţiei mai mici decât preţul de producere, transport, distribuţie şi furnizare a energiei termice livrată populaţiei, acestea asigură din bugetele locale sumele necesare acoperirii diferenţei dintre cele două preţuri.
  Conform prevederilor art. 5 din Ordonanța Guvernului nr. 36/2006 privind unele măsuri pentru funcționarea sistemelor centralizate de alimentare cu energie termică a populației, republicată, cu modificările și completările ulterioare, aceste sume se pot acorda în avans de către ordonatorii principali de credite ai bugetelor locale furnizorilor de energie termică pentru populaţie în vederea constituirii de către producători a stocurilor de păcură pentru sezonul rece, inclusiv pentru cheltuielile de transport aferente constituirii acestor stocuri.
	Ținând cont de necesitatea constituirii stocului de păcură în vederea furnizării de energie termică populației municipiului Brad, județul Hunedoara, prin adresa nr. 3712/04.11.2025, înregistrată la Primăria Municipiului Brad sub nr. 47608/04.11.2025, S.C. TERMICA BRAD S.A. a solicitat acordarea, în avans, a decontului de subvenție pentru acoperirea diferenței dintre prețul de producere, transport, distribuție și furnizare a energiei termice livrată populației și prețul local al energiei termice facturată populației, pentru lunile noiembrie și  decembrie 2025, în sumă totală de 2.833.764 lei (cu T.V.A.).
Astfel, am inițiat prezentul proiect de hotărâre prin care am propus aprobarea celor solicitate.	
	Precizez că sumele angajate vor fi virate S.C. TERMICA BRAD S.A. de la capitolul bugetar 81.02 ”Combustibili și energie”, în funcție de prevederile bugetare pe anul 2025, conform decontului de subvenție care va constitui Anexa la hotărâre.
În contextul celor de mai sus, supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.
Invoc în susţinerea propunerii mele prevederile art. 5 din Ordonanța  Guvernului nr. 36/2006 privind unele măsuri pentru funcționarea sistemelor centralizate de alimentare cu energie termică a populației, republicată, cu modificările și completările ulterioare, ale art. 129 alin. 2 lit. d, alin. 7 lit. n, art. 139 alin. 3 lit. a și ale art. 196 alin. 1 lit. a din O.U.G. nr. 57/2019 privind Codul administrativ, cu modificările și completările ulterioare, precum şi  prevederile Legii nr. 554/2004 a contenciosului administrativ, cu modificările și completările ulterioare.

